Lidt over klokken 22 mandag aften brød en stolerække sammen under en cirkusforestilling i cirkusset Cirkus Trapez. Nordjyllands Politi oplyser, at tre personer kom lettere tilskade, og de blev alle tre kørt til Aalborg Universitets Hospital for kontrol. Cirkusset var opstillet i Hune ved Blokhus, hvor teltet stod på Kirkevej 9. Det vides endnu ikke, hvorfor stolrækken brød sammen. Men Nordjyllands Politi oplyser, at Arbejdstilsynet er underrettet om sagen, og der ikke kan oplyses yderligere på nuværende tidspunkt. Cirkus Trapez skulle have givet ny forestilling tirsdag aften i Dronninglund, men den har cirkuset aflyst. Det fremgår af Trapez' hjemmeside.

Opsummering:
Mandag aften brød en stolerække sammen under en cirkusforestilling i Hune.